Dette er en flott leilighet med svært sentral beliggenhet og fantastisk utsikt. Utsikt og kveldssol er sjelden vare så sentralt i Oslo.
Den har en komfortabel sofa og dobbeltseng og en helt ok køyeseng. Verandaen er romslig med flott utsikt og grill. Det var også helt supert med privat parkering i privat parkeringshus.
Vi var 4 som bodde der, og alle sov godt. Det eneste vi savnet var en kaffetrakter og en stekepanne, men det kan det hende verten fikser til neste gang. Dessuten ligger Evita kaffebar rett utenfor porten til bakhagen, så vi led ingen nød.
Christian var enkel å kommunisere med, fleksibel og gjestfri.
Leiligheten passer best for 2-4. Jeg kan trygt anbefale den.